ལན།འདིར་སྨན་རྩིས་ཁང་དང་མི་འདྲ་བའི་ཆ་རྐྱེན་ག་རེ་ཡོད་རེད་ཞུས་ན།ང་རང་ཚོ་སྦེལ་ཀོབ་སྨན་རྩིས་ཁང་ལ་ཆ་བཞག་ན་དེའི་ནང་ལ་ང་ཚོ་གསོ་བ་རིག་པའི་གཞུང་ནང་ལ་ཡོད་པ་ནང་བཞིན་གྱི་སྐུ་མཉེ་བྱེད་ཡས་དང་།ལུགས་རྒྱག་ཡས་དེ་འདྲའི་རིགས་དེ་ཡོད་མ་རེད།དེ་ངས་འཛུགས་དགོས་འདུག་ཅེས་ཐེངས་མང་པོ་ཞུས་པ་རེད་དེ་ལག་ལེན་མ་བྱུང་ཙང་མི་དམངས་ཀྱི་བདེ་སྡུག་སེལ་ཡས་ཆེད་དུ་ང་རང་སྒེར་གྱིས་བཙུགས་པ་རེད།དམིགས་བསལ་ང་ལ་བཅོས་ཡས་དེ་ང་ཚོ་བོད་ཀྱི་གསོ་བ་རིག་པའི་གཞུང་ནང་ལ་ཡོད་པའི་རུས་པ་སྒྲིག་སྦྱོར་བྱེད་ཡས་ཤིག་ཡོད་རེད།དེ་དེང་སྐབས་རྒྱ་ནག་དང་སིང་ག་པུར་སོགས་ནང་ཞེ་དྲག་དར་ཁྱབ་ཆེན་པོ་ཡོད་པ་དང་ཕན་ཐོགས་ཆེན་པོ་ཡོད་པ་དེ་འདྲ་རེད།དེ་ངས་དྲ་རྒྱའི་ནང་ནས་སྦྱངས་ཏེ་ལག་ལེན་བསྟར་གྱི་ཡོད་ལ་ནད་པ་ཚོར་ཕན་ཐོགས་ཆེན་པོ་འདུགད་ཆ་བཙན་བྱོལ་ནང་གི་སྨན་པ་ཚོར་ཤེས་ཚད་དེ་ཡོད་མ་རེད་ལབ་ན་ཡང་ང་ཕལ་ཆེར་ཧམ་པ་ཆེ་གི་མ་རེད་བསམ་གྱི་འདུགདེ་ཁ་ཡོད་ལག་ཡོད་ཀྱི་ཕན་ཐོགས་ཆེན་པོ་འདུགལོ་མང་པོར་དཀའ་ངལ་འཕྲད་པ་ཕྱི་ལུགས་སྨན་པས་གཤག་བཅོས་བྱེད་དགོས་ཀྱི་འདུག་ཟེར་ཡས་དེ་འདྲ་མང་པོ་ཞིག་ངས་བཅོས་ཏེ་་དྲག་སྐྱེས་བྱུང་པ་དེ་འདྲ་མང་པོ་ཡོད་ཅེས་ཞུ་རྒྱུ་ཡིན།